ആദിത്യനെക്കുറിച്ച് സമൂഹമാദ്ധ്യമങ്ങളിലൂടെ പ്രതികരിക്കരുത് അമ്ബിളി ദേവിയെ വിലക്കി കോടതി നടിയ്ക്ക് മറ്റൊരു യുവാവുമായി ബന്ധമുണ്ടെന്ന് ആദിത്യന് കൊച്ചി : നടനും ഭര്ത്താവുമായ ആദിത്യനെക്കുറിച്ച് സമൂഹമാദ്ധ്യമങ്ങളില് പ്രതികരിക്കുന്നതില് നിന്നും നടി അമ്ബിളി ദേവിയെ വിലക്കി കോടതി. തൃശ്ശൂര് കുടുംബ കോടതിയുടേതാണ് ഉത്തരവ്. സമൂഹമാദ്ധ്യമങ്ങളില് കൂടി അമ്ബിളി ദേവി അപമാനിച്ചതായി കാണിട്ട് ആദിത്യന് നല്കിയ ഹര്ജിയിലാണ് കോടതി ഇടപെടല്. തന്നോട് ക്രൂരമായി പെരുമാറിയെന്ന് ആദിത്യന് കോടതിയില് ആരോപിച്ചു. അമ്ബിളി ദേവിയുടെ ഗാര്ഹിക പീഡന പരാതിയ്ക്ക് പിന്നാലെ നടനെ അഭിനേതാക്കളുടെ സംഘടനയില് നിന്നും പുറത്താക്കിയിരുന്നു. ഇതില് 10 കോടി രൂപ നഷ്ടപരിഹാരം വേണമെന്നും ആതിദ്യന് കോടതിയില് ആവശ്യപ്പെട്ടു. ആദിത്യന് സ്ത്രീധനമാവശ്യപ്പെട്ട് പീഡിപ്പിച്ചെന്നും, 100 പവന് സ്വര്ണവും 10 ലക്ഷം രൂപയും ദുരുപയോഗം ചെയ്തെന്നുമാണ് അമ്ബിളി ദേവിയുടെ ഹര്ജിയില് പറയുന്നത്. എന്നാല് ഇത് കേവലം ആരോപണം മാത്രമാണെന്ന് ആദിത്യന് കോടതിയെ അറിയിച്ചു. എന്നാല് സ്വര്ണം ബാങ്കില് അമ്ബിളിതന്നെയാണ് പണയം വെച്ചതെന്ന് വ്യക്തമാക്കിയ ആദിത്യന് ഇതുമായി ബന്ധപ്പെട്ട രേഖകളും കോടതിയ്ക്ക് കൈമാറി. മറ്റൊരു യുവാവുമായി അമ്ബിളിയ്ക്ക് ബന്ധമുണ്ടെന്നും ഇത് കണ്ടെത്തിയതോടെയാണ് തനിക്കെതിരെ ആരോപണങ്ങള് ഉയരാന് ആരംഭിച്ചതെന്ന് ആദിത്യന് കോടതിയെ അറിയിച്ചു. ഇതുമായി ബന്ധപ്പെട്ട തെളിവുകളും കോടതിയില് ഹാജരാക്കി.